Diari Oficial de la Generalitat Valenciana


Sumari del DOGV 9399, del 05-08-2022 (2022/7246)

ACORD de 14 de juliol de 2022, de la directora general del Sector Públic i Patrimoni, d'incoació del procediment per a la declaració administrativa d'hereua intestada a favor de la Generalitat i adjudicació dels béns i drets de l'herència de José Andrés Loscos López.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7246


Data del document
:   14-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de juliol de 2022, de la directora general del Sector Públic i Patrimoni, d'incoació del procediment per a la declaració administrativa d'hereua intestada a favor de la Generalitat i adjudicació dels béns i drets de l'herència de José Andrés Loscos López. [2022/7246]  
Núm. d'expedient: ABI 538/2019  
Causant: José Andrés Loscos López. DNI: \*\*\*\*566\*\*  
Lloc i data de la mort: Elx (Alacant), 7 de juny de 2014.  
Últim domicili: Elx (Alacant).  
  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit de María Eugenia Civera Quiles, de la defunció, sense testar, el 7 de juny de 2014, de José Andrés Loscos López, amb DNI \*\*\*\*566\*\*, i de la renúncia als possibles drets successoris de la seua esposa, el seu fill i la filla d'un matrimoni anterior.  
  
En l'acta de compareixença de l'esposa, davant el Jutjat de Primera Instància núm. 22 de València, posa de manifest que el causant tenia dos germans.  
Aquesta administració inicia els tràmits oportuns per a localitzar-los. El jutjat facilita el domicili d'un d'ells, qui a requeriment d'aquesta direcció general adjunta la renúncia a l'herència del seu germà.  
  
Respecte de l'altre germà, s'intenta la seua localització amb les dades que consten en l'expedient, i resulta finalment infructuosa.  
Posada aquesta circumstància en coneixement del jutjat, amb data 12 de juliol de 2022, trasllada la renúncia d'aquest a l'herència del seu germà.  
Acreditat l'empadronament del causant a l'Ajuntament de València i com que no es coneixen, en principi, més persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua intestada.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua intestada de José Andrés Loscos López, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 14 de juliol de 2022.- La directora general del Sector Públic i Patrimoni: Isabel Castelló García.